《寄戴仲鹖延平》
明代·郑善夫

嗟尔投荒在，十年归鬓新。
豹文淹瘁疠，龙节渐风云。
往事收残淹，清时录远臣。
别深鱼雁阔，迹久凤麟驯。
余亦丰城物，思君剑水滨。
客衣浑自浣，不染雒阳尘。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。